भारत के स्वायत्त प्रशासनिक क्षेत्र
त्रिपुरा जनजातीय क्षेत्र स्वायत्त जिला परिषद ("त्रिपुरा ट्राइबल एरियाज़ ऑटोनोमस डिस्ट्रिक्ट काउन्सिल) "(टीटीएएडीसी) एक स्वायत्त परिषद है जिसका गठन त्रिपुरा राज्य के जनजातीय क्षेत्रों के विकास हेतु किया गया था। इसकी परिषद और विधानसभा राज्य की राजधानी अगरतला से के २० किमी दूर स्थित खुमुलुङ नामक यहां के एक शहर में स्थित है।
खुमुलुङ
जातीय जनसांख्यिकी के लिहाज से, इस क्षेत्र में लगभग 99% जनित त्रिपुरी लोग हैं। तथा स्थानीय भाषा कोकबोरोक है, जोकि एक चीन-तिब्बती भाषा परिवार की भाषा है। खुमुलुङ, त्रिपुरा आदिवासी स्वशासित ज़िला परिषद् का मुख्यालय है, जिसे मूलतः स्थानिया जनजाति को शसक्त करने, स्वशासित अधिकार देने, तथा स्थानीय सभ्यता, संस्कृति, एवं जीवन शैली की संरक्षण हेतु स्थापित किया गया था। यहाँ के मूल त्रिपुरी लोगों की अपनी भिन्न पहचान है, जोकि राज्य की बहुसंख्य बंगाली आबादी से अलग हैं। त्रिपुरी लोग, पूर्वोत्तर भारत के कई अन्य स्थानिया जनजातियों के सामान, मूलतः मंगोलियड मूल के तथा उनकी सभ्यता, संस्कृति, इतिहास व परम्पराएँ, भारत के अन्य लोगों से भिन्न है, एवं अपने में ही विशिष्ट है। इसके अलावा, पिछली सदियों में ईसाई मिशनरियों की गतिविधियों के कारण, यहाँ की स्थानिया संस्कृति में ईसाई धर्म का भी प्रभाव है, एवं कई लोग ईसाई धर्म के भी अनुयाई हैं।